9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 210 της 30 Μαρτ./14 Απρ. 1961 (ΦΕΚ Α΄  62) Περί συσκευασίας των διακινουμένων ζωοτροφών προς πρόληψιν μεταδοτικών νόσων. Έχοντες υπ’ όψει τον Νόμ. 248/14 «περί οργανώσεως της Ζωοτεχνικής και Κτηνιατρικής Υπηρεσίας», ως συνεπληρώθη δια του από 23.1.1936 Α. Νόμου «περί συμπληρώσεως του Νόμ. 248 περί οργανώσεως της Ζωοτεχνικής και Κτηνιατρικής Υπηρεσίας», ως και την υπ’ αριθ. 170/1.3.1961 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Προς πρόληψιν μεταδόσεως των διαφόρων ασθενειών των ορνιθοειδών, αι πάσης φύσεως πτηνοτροφαί παραδίδονται εις την κατανάλωσιν, υπό τε των εργοστασίων παρασκευής και παρά των εμπόρων απλών τροφών προοριζομένων δια την διατροφήν των ορνιθοειδών εν γένει «αραβοσίτου, πιτύρων, κριθής κλπ.», εντός ειδικών χαρτίνων σάκκων. 2.Εν περιπτώσει αφθώδους πυρετού ή άλλων μεταδοτικών νόσων δύναται, δι’ αποφάσεως του επί της Γεωργίας Υπουργού, το μέτρον της δια χαρτίνων σάκκων συσκευασίας και παραδόσεως των πτηνοτρόφων εν γένει, να επεκτείνεται και επί των τροφών των προοριζομένων δια την διατροφήν των μηρυκαστικών και χοίρων. 3.Το μέτρον της συσκευασίας και διακινήσεως των πτηνοτροφών και κτηνοτροφών εν γένει, αίρεται δι’ αποφάσεως του επί της Γεωργίας Υπουργού. Άρθρ.2.-Πάσα διάταξις αντικειμένη τω παρόντι καταργείται. Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. 